Source: https://www.riigiteataja.ee/akt/407032018041
Timestamp: 2018-09-23 14:40:56+00:00
Document Index: 6161288

Matched Legal Cases: ['§ 22', '§ 455', '§ 4511', '§ 4515', '§ 4516', '§ 4517', '§ 5', '§ 5', '§ 5', '§ 5', '§ 144', '§ 5', '§ 5', '§ 4511', '§ 29', '§ 7']

Asendus- ja järelhooldusteenuse osutamise ja rahastamise kord – Riigi Teataja
Asendus- ja järelhooldusteenuse osutamise ja rahastamise kord
Asendus- ja järelhooldusteenuse osutamise ja rahastamise kord - sisukord
RT IV, 07.03.2018, 41
Vastu võetud 22.02.2018 nr 26
Määrus kehtestatakse kohaliku omavalitsuse korralduse seaduse § 22 lõike 1 punkti 5 ja sotsiaalhoolekande seaduse § 455, § 4511, § 4515, § 4516 ja § 4517 alusel.
Määrusega kehtestatakse asendus- ja järelhooldusteenuse (edaspidi ühiselt nimetatud kui teenused) korraldamise ja rahastamise tingimused ja kord.
Järelhooldusteenus on kohaliku omavalitsuse üksuse korraldatav sotsiaalteenus, mille eesmärgiks on asendushoolduselt ja eestkostelt lahkuva isiku iseseisva toimetuleku ja õpingute jätkamise toetamine.
(1) Asendushooldusteenuse osutaja on hoolduspere, perekodu ja asenduskodu (edaspidi teenuseosutaja).
(2) Järelhooldusteenuse osutamise korraldaja on Põhja-Sakala Vallavalitsus.
(1) Asendushooldusteenus tagatakse Põhja-Sakala valla poolt kuni lapse 18-aastaseks saamiseni, kui:
2) õpingute katkestamiseni, kuid mitte kauem kui lapse 19-aastaseks saamiseni või
(3) Põhja-Sakala vald võib tagada asendushooldusteenuse abivajavale lapsele, kelle hooldusõiguslik vanem või füüsilisest isikust eestkostja on andnud nõusoleku, et asendushooldusteenust osutatakse kuni 90 päeva või periooditi.
(4) Järelhooldusteenus tagatakse Põhja-Sakala valla poolt käesoleva määruse § 5 lõike 1 alusel asendushooldusel viibivale isikule, kes pärast põhi-, kesk-, kutse- või kõrghariduse omandamist jätkab järgmisel õppeaastal õppimist kutseõppe tasemeõppes, rakenduskõrgharidusõppes, ülikooli bakalaureuse- või magistriõppes või bakalaureuse- ja magistriõppe integreeritud õppes:
2) õpingute katkestamiseni, kuid mitte kauem kui isiku 25-aastaseks saamiseni;
(5) Vallavalitsus võib tagada järelhooldusteenuse isikule, kes:
2) on kuni 25-aastane ja õpib ning kes kuni täisealiseks saamiseni viibis eestkostel ja pärast põhi-, kesk-, kutse- või kõrghariduse omandamist jätkas järgmisel õppeaastal õppimist kutseõppe tasemeõppes, rakendus-kõrgharidusõppes, ülikooli bakalaureuse- või magistriõppes või bakalaureuse- ja magistriõppe integreeritud õppes.
(1) Käesoleva määruse § 5 lõigetes 1 ja 2 nimetatud lapse asendushooldusteenusele suunamisel hindab Põhja-Sakala lapse heaolust lähtuvalt asendushooldusteenuse osutaja valikut (hoolduspere, perekodu või asenduskodu) ja põhjendab oma valikut.
(2) Käesoleva määruse § 5 lõikes 3 nimetatud lapse asendushooldusteenusele suunamisel hindab Põhja-Sakala vald lapse abivajadusest ja lapse heaolust lähtuvalt teenuse osutamise vajadust ja sobivust ning suunab lapse teenusele hooldusõigusliku vanema või füüsilisest isikust eestkostja nõusolekul.
(3) Käesoleva määruse § 5 lõigetes 4 ja 5 nimetatud täisealise isiku järelhooldusteenusele suunamist ja teenuse osutamist korraldab Põhja-Sakala vald lähtuvalt isiku juhtumiplaanis hinnatud vajadustele.
(4) Käesoleva paragrahvi lõigetes 1-3 nimetatud isikute puhul teeb Põhja-Sakala vald otsuse teenusele suunamise kohta ning kannab isikule teenuse osutamise andmed sotsiaalteenuste - ja toetuste andmeregistrisse (edaspidi STAR) sotsiaalhoolekande seaduse § 144 lõike 1 punkt 5 alusel.
(1) Asendushooldusteenust käesoleva määruse § 5 lõigetes 1 ja 2 nimetatud lapsele rahastatakse Põhja-Sakala valla eelarvest ning asendushooldusteenusel oleva lapse sissetulekutest.
(2) Asendushooldusteenust käesoleva määruse § 5 lõikes 3 nimetatud lapsele võib rahastada Põhja-Sakala valla eelarvest ja lapse ülalpidamiskohustusliku isiku vahenditest.
(3) Järelhooldusteenust rahastatakse Põhja-Sakala valla eelarvest ning järelhooldusteenusel oleva täisealise isiku sissetulekutest.
(4) Teenuse saaja isiklike kulude katteks tasub Põhja-Sakala vald igakuiselt oma eelarvest vähemalt SHS § 4511 lõikes 3 sätestatud miinimumi. Teenuse saaja isiklike kulutuste all peetakse silmas toidu, riiete, hügieenitarvete, hariduse, vaba aja, huvitegevuse, tervise ja raviga seonduvaid kulusid.
(5) Käesoleva paragrahvi lõikes 4 nimetatud summa tuleb fikseerida teenuse osutamise lepingus ning kanda lepingus kokkulepitud arvelduskontole, erandina võib järelhooldusel viibiva isiku puhul kokku leppida summa kandmise teenuse saaja arvelduskontole ja teha sellekohane märge teenusele suunamise otsuses.
(6) Põhja-Sakala vald toetab hoolduspere vanemat, kes on kantud STAR-i ja kes hooldab üht last, vähemalt ühe neljandiku ulatuses TLS § 29 lg 5 alusel kehtestatud töötasu alammäärast.
(7) Lapse ülalpidamisest ja erivajadustest tulenevaid lisavajadusi rahastab Põhja-Sakala vald lapsele riigieelarvest igakuiseks ülalpidamiseks ja puudest tingitud lisakulude osaliseks hüvitamiseks ette nähtud sissetulekutest.
(8) Asendushooldusteenuse osutaja muud kulutused ja nende hüvitamise kord lepitakse kokku Põhja-Sakala valla ja asendushooldusteenuse osutaja vahel.
(1) Toetuse taotlemise õigus on hoolduspere vanemal, kes on kantud hooldusperena STAR-i ja kellega Põhja-Sakala vald on sõlminud hoolduspere vanema lepingu.
(2) Käesoleva määruse § 7 lõikes 6 nimetatud toetuse saamiseks esitab hoolduspere vanem taotluse Põhja-Sakala vallale.
(1) Põhja-Sakala vald sõlmib asendushooldusteenuse osutajaga lepingu enne teenuse saajale teenuse osutamise alustamist.
(4) Asendushooldusele suunatud lapsele koostatud juhtumiplaan on asendushooldusteenuse osutamise lepingu lisa.
Määrus jõustub kolmandal päeval pärast Riigi Teatajas avaldamist, kuid seda rakendatakse tagasiulatuvalt 1. jaanuarist 2018.